Diari Oficial de la Generalitat Valenciana


Sumari del DOGV 6900, del 12-11-2012 (2012/9834)

Notificació de la sentència dictada en el juí verbal número 1150/2010.
----------------------------------------------------------------------

### Dades del document

Número de DOGV
:   6900

Data del DOGV
:   12-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9834


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el juí verbal número 1150/2010. [2012/9834]  
Juí verbal 001150/2010  
Demandant: Acristalamientos y Biselados Bolea, SL.  
Procurador: Rafael Francisco Alario Mont.  
Demandats: María José García Senia i Marenda Construcciones, SL.  
Cristina María Valero Doménech, secretària judicial del Jutjat Mercantil número 1 de València, faig saber:  
Que en les actuacions de juí verbal, seguides davant d'este jutjat amb el número 1150/2010, s'ha dictat la Sentència de 19 de setembre de 2011, que té l'encapçalament i la dispositiva que, literalment, són com seguix:  
«Sentència número 299  
Magistrada jutgessa que la dicta: María del Mar Fernández Barjau.  
Lloc: València.  
Data: 19 de setembre de 2011.  
Part demandant: Acristalamientos y Biselados Bolea, SL.  
Advocada: Rita Monfort Peris.  
Procurador: Rafael Francisco Alario Mont.  
Part demandada: María José García Senia i Marenda Construcciones, SL, declarats en rebel·lia processal.  
Objecte del juí: reclamació de quantitat i responsabilitat d'administrador social.  
Dispositiva  
Estime totalment la demanda interposada pel procurador senyor Alario Mont, en representació de la mercantil Acristalamientos y Biselados Bolea, SL, contra la societat Marenda Construcciones, SL, i la seua administradora única María José García Senia, declarades ambdós en rebel·lia processal, i condemne ambdós demandades a abonar solidàriament a la mercantil actora la suma total de 2.073,23 euros, més els interessos moratoris des del venciment de la factura (27 de desembre de 2007) previstos en la Llei 3/2004, i les costes causades en esta instància.  
Mode d'impugnació: mitjançant un recurs d'apel·lació davant de l'Audiència Provincial de València, que s'ha de preparar mitjançant un escrit que cal presentar en este Jutjat dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació s'haurà de constituir un depòsit de 50 euros, que serà tornat només en el cas que el recurs siga estimat. El depòsit es constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient, indicant en el camp "Concepte" el codi "00 civil-reposició" i la data de la resolució objecte de recurs amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits) s'indicarà en el camp "Concepte" el número de compte, el codi i la data en la forma exposada anteriorment.  
  
Esta és la meua sentència, que pronuncie, mane i firme.»  
I perquè servisca de notificació als demandats, María José García Senia i Marenda Construcciones, SL, en parador desconegut, estenc este edicte.  
  
València, 6 d'octubre de 2011.- La secretària judicial: Cristina María Valero Doménech.